חגי ישראל ומועדיו
רשימה כרונולוגית של כל החגים והמועדים > מועדים ממלכתיים

| קטגוריה | תאריך | שם החג/המועד | סיבה לקיומו | מצוות ומנהגים | יום עסקים ולימודים |
| --- | --- | --- | --- | --- | --- |
| ממלכתי | כ"ז בניסן | יום הזיכרון לשואה ולגבורה | מוקדש להתייחדות עם זכר השואה שהמיטו הנאצים ועוזריהם על העם היהודי, ועם זכר מעשי הגבורה והמרד בימים ההם | צפירת דומייה, טקס זיכרון ממלכתי, מנהגי אבלות לאומיים | כן |
| ממלכתי | ד' באייר | יום הזיכרון לחללי מערכות ישראל | יום זיכרון לחללים במלחמות ישראל ובפעולות האיבה | צפירת דומייה, טקס זיכרון ממלכתי, טקסים בבתי העלמין הצבאיים, מנהגי אבלות לאומיים | כן |
| ממלכתי | ה' באייר | יום העצמאות | לזכר הכרזת העצמאות של מדינת ישראל בתום המנדט הבריטי | הדלקת משואות, הנפת דגלים, זיקוקי דינור, הענקת פרס ישראל | לא |
| ממלכתי | י' באייר | יום הרצל | יום הולדתו של "חוזה המדינה" – בנימין זאב הרצל, להנחיל לדורות את חזונו, מורשתו ופועלו של בנימין זאב הרצל, לציין את זכרו ולהביא לחינוך הדורות הבאים ולעיצוב מדינת ישראל, מוסדותיה, יעדיה ודמותה בהתאם לחזונו הציוני | בבתי הספר ובמחנות צה"ל מוקדש זמן ללימוד פועלו וחזונו, כנס בירושלים לזכרו וישיבה בכנסת לזכרו | כן |
| ממלכתי | כ"ו באייר | יום השחרור וההצלה | לציון ניצחון בעלות הברית על גרמניה הנאצית במלחמת העולם השנייה | טקס ממלכתי בכנסת ויום לימודים על מלחמת העולם השנייה במוסדות הלימוד | כן |
| ממלכתי | כ"ח באייר | יום ירושלים | איחוד ירושלים תחת ריבונות ישראלית במלחמת ששת הימים | ריקוד דגלים טקס בכנסת ומצעד דגלים ברחובות ירושלים העתיקה והכותל | כן |
| ממלכתי | כ"ח באייר מצוין ביום ירושלים | יום הזיכרון ליהודי אתיופיה שנספו בדרכם לישראל | נקראם גם "יום נספי סודאן". לזכר יהודי אתיופיה שנספו במהלך חילוצם והעלאתם אל מדינת ישראל בדרכם מסודאן | טקס ממלכתי באתר ההנצחה לזכר יהודי אתיופיה שנספו בדרכם לישראל | כן |
| ממלכתי | כ"ט בתמוז | יום ז'בוטינסקי | יום פטירתו של זאב ז'בוטינסקי, להנחיל לדורות את חזונו, מורשתו ופועלו של זאב ז'בוטינסקי, לציין את זכרו ולהביא לחינוך הדורות הבאים ולעיצוב מדינת ישראל, מוסדותיה, יעדיה ודמותה בהתאם לחזונו הציוני | מתקיים טקס זיכרון ממלכתי בקבר זאב ז'בוטינסקי בהר הרצל בירושלים, במחנות צה"ל מוקדש זמן ללימוד פועלו וחזונו הציוני, מתקיים בירושלים כנס לזכרו של זאב ז'בוטינסקי, ובו דנים בנושאים מעולם הציונות ברוח חזונו ובסמוך לתאריך זה מתקיים דיון מיוחד בכנסת לציון זכרו ופועלו | כן |
| ממלכתי | כ"ד בתשרי | יום הזיכרון לחללי מלחמת חרבות ברזל | מתקפת הפתע (7.10) ומלחמת חרבות ברזל | טקס זיכרון ממלכתי, טקסים בבתי העלמין הצבאיים | כן |
| ממלכתי | ל' בתשרי | יום הזיכרון לרחבעם זאבי | יום הירצחו של השר רחבעם זאבי | טקס אזכרה ממלכתי שמתקיים בהר הרצל סמוך לקברו, ישיבה מיוחדת בכנסת לזכר רחבעם זאבי | כן |
| ממלכתי | ז' בחשוון | יום העלייה | להכרה בחשיבותה של העלייה לארץ ישראל כבסיס לקיומה של מדינת ישראל, ולציון מועד הכניסה לארץ ישראל שאירע ביום י' בניסן עם יהושע | הנפת דגלים, יום לימודים על העליות לישראל וחשיבותן להתפתחות המדינה | כן |
| ממלכתי | י"ב בחשוון | יום הזיכרון ליצחק רבין | ראש ממשלת ישראל יצחק רבין נרצח ביום זה | יום הזיכרון מצוין בטקסים ממלכתיים, בהר הרצל (שם קבור רבין), בכיכר רבין (שם נרצח) וברחבי ישראל, מנהגי אבלות לאומיים – דגלי המדינה מורדים לחצי התורן בכל המוסדות הממלכתיים | כן |
| ממלכתי | ו' בכסלו | יום בן-גוריון | יום פטירתו של דוד בן-גוריון ראש ממשלת ישראל הראשון | יום זה מצוין בישיבה מיוחדת בכנסת, במחנות צה"ל, במוסדות המדינה ובבתי הספר שמקדישים זמן ללימוד מורשתו חזונו ופועלו של בן-גוריון לדורות הבאים | כן |
| ממלכתי | י"ז בכסלו | יום ההוקרה לפצועי מערכות ישראל | הודיה ותמיכה בפצועי מערכות ישראל | אירוע הוקרה במעמד נשיא המדינה ציון יום ההוקרה בכנסת, מערכת החינוך ותנועות הנוער עורכות פעילויות חינוך והסברה בנושא | כן |
| ממלכתי | כ"א בטבת | יום הלשון העברית | יום הולדתו של אליעזר בן-יהודה, לקידום מעמדה של הלשון העברית בישראל ובעולם | אירוע בו מחולק פרס ראש הממשלה ללשון העברית על שם אליעזר בן-יהודה, כנס שנתי בנושא הלשון העברית, הענקת מדליות לאישים שהרימו תרומה חשובה להנחלת הלשון העברית ולמחקרה, אירועים ופעילויות מיוחדות במערכת החינוך ואירועים ופעילויות מיוחדות בתפוצות לציון יום הלשון העברית | כן |
| ממלכתי | ז' באדר | יום הזיכרון לחללי מערכות ישראל שמקום קבורתם לא נודע | לזכר חללי ישראל שמתו ומקום קבורתם לא נודע. מבוסס על מסורת לפיה יום פטירתו של משה רבנו, שמקום קבורתו לא נודע, חל ביום זה | טקס ממלכתי בגן הנעדרים שבהר הרצל וטקסים ברחבי הארץ | כן |
| ממלכתי | י"א באדר | יום תל חי | לזכר יוסף טרומפלדור וחבריו שנפלו בי"א באדר בקרב על הגנת תל חי | מתקיים טקס ממלכתי ברחבת האריה השואג. בבתי הספר ובתנועות נוער, מוקדש זמן ללימוד המורשת | כן |